GiliGold/VAD_KnessetCorpus huggingface dataset:
<רוני ליפשיץ: פגשנו את האנשים האלה, שבאים לשאול מאתנו ספרים, הם אנשים מדהימים ובשלב כלשהו החלטנו שזה לא הגיוני שכל כך קשה להשיג משהו שהוא בסיסי במדינה, שיש בה חינוך חינם.
<רוני ליפשיץ: ככה התגלגלו העניינים, העליתי את הבעיה בפגישה עם חברי בנוער העבודה וכולם העלו את אותה מצוקה, שאין את פרויקט השאלת ספרים בבית הספר.
<רוני ליפשיץ: דבר נוסף היה שלכולם לא נודע על אף משאל שנעשה, כמו שהחוק מחייב.
<רוני ליפשיץ: ניתחנו את המציאות ואת החוק הנוכחי והבנו שיש בו בעיה, שהוא לא מאפשר אכיפה, בתי ספר לא מקיימים את המשאל, כי הם יכולים למסמס את זה ולהגיד שהיה משאל וההורים לא הסכימו.
<רוני ליפשיץ: עניין נוסף בעייתי בחוק, החוק הזה לא באמת יביא שוויון, שאנחנו מצפים לו.
<רוני ליפשיץ: כי מי שיש לו אמצעים לקניית ספרים חדשים יעדיף אותם על ספרי לימוד משומשים ומרופטים וחסרי האמצעים ייוותרו מאחור ללא ספרי לימוד ויגיעו אלינו, כשזה לא התפקיד שלנו.
<רוני ליפשיץ: בעיה נוספת שראינו, כל תלמיד בישראל מכיר את הסיטואציה , בה נדרשים הוריו לקנות לו מידי שנה ספרי לימוד חדשים בלי לדעת מדוע.
<רוני ליפשיץ: ספר לשון הוא אותו ספר לשון עם שינוי סדר העמודים, רק בשביל הכסף שירוויחו הוצאות הספרים.
<רוני ליפשיץ: ספר מתמטיקה הוא אותו ספר מתמטיקה ורק אם יסתכל טוב יבחין שנעשו שינויים קטנים בתרגיל מסוים.
<רוני ליפשיץ: אציין עוד בעיה, המחירים של ספרי הלימוד משתוללים.
<רוני ליפשיץ: הם עולים כל שנה כי אין עליהם פיקוח.
<רוני ליפשיץ: נתקלנו בחוק הזה, הוא חוק מדהים שבא לתקן את העיוות הזה.
<רוני ליפשיץ: פגיעה נוספת היא הפגיעה באיכות הסביבה שנגרמת מהחוק בצורתו הנוכחית, כי כשהפרויקט לא קורה נזרקים המון ספרים.
<רוני ליפשיץ: נפגשנו עם חבר הכנסת מצנע בקיץ, אנחנו מברכים אותך מאד על היוזמה.
<רוני ליפשיץ: עשינו סוג של לובי בעד החוק ואין חבר כנסת שדברנו אתו ולא הביע תמיכה, כ-80 חברי כנסת שדברנו אתם הביעו תמיכה בתיקון של החוק.
<רוני ליפשיץ: כך שהדיון שמתקיים הוא מאד חשוב.
<רוני ליפשיץ: אני רוצה להדגיש שאפילו אצלנו בבית הספר אין את הפרויקט הזה וההורים לא יודעים על החוק כמו שהוא קיים בצורה הנוכחית.
<רוני ליפשיץ: זה מצב שצריך להיות אבל הוא לא קורה כי החוק, כפי שהוא היום לא מאפשר בכלל להורים לדעת שיש להם זכות לקבל משאל ויש להם זכות שיהיה פרויקט השאלת ספרים בבית הספר שלהם.
<רוני ליפשיץ: לכן התיקון לחוק הוא מאד חשוב, כי המצב הנוכחי, בו הורים של ילד שהגיעו למצב כלכלי בעייתי מכל סיבה שהיא, לא יכולים להקנות לאותו ילד את הכלים לצאת ממנו, מעוות לחלוטין בעיננו.
<רוני ליפשיץ: פתחנו במאבק כי אנחנו לא רוצים לתת להוצאות הספרים לחגוג על חשבון ההורים שלנו וגרוע מכך, לפגוע בחינוך הילדים חסרי האמצעים, כי אנחנו מאמינים בכל לבנו במדינת רווחה, שצריכה לספק חינוך בסיסי לכל אזרחיה, אתו יוכלו לצאת לחיים.
<רוני ליפשיץ: פתחתי את דברי בכך שזו שנה שנייה שאני מתנדבת בספריית ההשאלה ואני רוצה לסיים את דברי בספק תקווה ספק בקשה, שזו תהיה גם השנה האחרונה.
עמרם מצנע: תודה רבה רוני.
עמרם מצנע: הרב ניר ורגון, מרבני צהר בבקשה.
<ניר ורגון: אני רוצה גם להצטרף לברכות.
<ניר ורגון: אני חושב שהערכים שדברה עליהם רוני, הם ערכים שלנו, לא רק כמדינה דמוקרטית, אלא כמדינה יהודית, מאד חשובים.
<ניר ורגון: אנחנו יודעים שבתורה, בהתחלה, כתוב "ושיננתם לבניך ליהושוע בן גמלא", מי שיש לו אבא שיודע אז הוא כן מתחנך ומי שאין לו, לא מתחנך ואז הוא התקין תקנה גדולה "וזכור אותו האיש לטוב", שזה חינוך לכלל, לכל מי שיודע ללמד ולכל מי שלא.
<ניר ורגון: העניין של החינוך הזה חשוב לכל אחד, זה ערך יהודי ממדרגה ראשונה, החל מתקופת בית שני.
<ניר ורגון: דבר נוסף, שגם דברה עליו רוני, הוא הנושא של היחס לספרים.
<ניר ורגון: ספר זה דבר שצריך לכבד אותו.
<ניר ורגון: אני לא מדבר על הנושא של בל תשחית ואיכות הסביבה, שהוא חשוב, אבל לא יתכן שאנחנו זורקים ספרים.
<ניר ורגון: ספר צריך לכבד, היחס לחומר הנלמד, לא יכול להיות שיהיה כמו לכוס חד פעמית שאתה משתמש וזורק.
<ניר ורגון: ספר הוא קדוש ומקודש, לא רק בלימודי קודש.
<ניר ורגון: לכן מאד חשוב הנושא של היחס לספרי לימוד.
<ניר ורגון: גם הנושא שיש הורים שרוצים ולא רוצים, שלפעמים זה לא ישים.
<ניר ורגון: לא כל דבר צריך ללכת לפי הרוב, אלא אנחנו צריכים ללכת לפי מה שנכון.
<ניר ורגון: "לא תהיה אחרי רבים לרעות".
<ניר ורגון: הרבה פעמים לרוב יש אינטרסים, כנסת ישראל צריכה לדאוג לכלל האזרחים, לראות את התמונה כולה ולכן החוק הזה חשוב ומבורך, לא רק מבחינה דמוקרטית אלא גם מבחינה יהודית.
עמרם מצנע: ארגון ההורים הארצי בבקשה.
<שמעון יום טוב: שלום, שמי שמעון יום טוב, יושב ראש ועד ההורים בחולון.
<שמעון יום טוב: בארגון ההורים הארצי אני מטפל בנושא של השאלת ספרים.
<שמעון יום טוב: שמחתי לשמוע שיש את ההצעה לתיקון החוק להשאלת ספרים.
<שמעון יום טוב: אצלנו בעיר, נושא השאלת ספרים קיים מכיתות א' עד כיתות ח', אבל כרגע זה עד כיתות ו'.
<שמעון יום טוב: זה נושא של הרשות וזה קיים כבר מעל 50 שנה, כמו בחיפה.
<שמעון יום טוב: מהחטיבה זה עובר לרשת קהילה ופנאי בתוך העיר, שמתחזקת את נושא החטיבות ומטפלת בנושא השאלת הספרים.
<שמעון יום טוב: אני יכול להגיד את כל הדברים הטובים על נושא השאלת הספרים וכל מה שנאמר פה הוא נכון.
<שמעון יום טוב: מה שאנחנו נתקלנו במהלך השנה שעברה, מול משרד החינוך, בהקמת הנושא של השאלת הספרים, יחד עם האנשים של מרמנת, שחבל שלא נמצאים בדיון.
<שמעון יום טוב: זה היה קודם כל פספוס אדיר של הקמפיין שיצא סמוך לימים שנסגר פרויקט השאלת הספרים, הקמפיין יצא ממש יום או יומיים אחרי שנסגר פרויקט השאלת הספרים.
<קריאה: אולי להדגיש שבחוק מצוין ש"לשם קיום הוראת סעיף זה להודיע להורי התלמידים לפני תחילת שנת הלימודים", צריך להדגיש שיהיה לפני באופן ממשמעותי.
<שמעון יום טוב: דבר שני, הטפסים שבתי הספר צריכים למלא הם קצת מסורבלים.
<שמעון יום טוב: ישבנו עם מרמנת ועם משרד החינוך בחודש שעבר ובקשנו לנסות לפשט את זה.
<שמעון יום טוב: דבר נוסף, מתוך למידה אצלנו בעיר, אני חשוב שזו לא צריכה להיות עבדוה סיזיפית, שמשרד החינוך עושה כרגע פר בית ספר.
<שמעון יום טוב: העבודה צריכה להיות הרבה יותר רצינית, לעבוד מול רשות, לחייב רשות להיכנס לפרויקט השאלת ספרים.
<שמעון יום טוב: זה צריך להיות יותר בעל משמעות מהסיבה הפשוטה, כי היום אני עושה את הפרויקט אצלי בבית הספר כוועד ההורים או בכובע של מנהל, אף אחד לא מתחייב שאמשיך לעשות את פרויקט השאלת הספרים.
<שמעון יום טוב: זה עובד בחולון כי פרויקט השאלת הספרים עובד 50 שנה, כי הרשות מחויבת לזה, לא מנהל כזה או אחר מחליט אם זה יהיה קיים.
<שמעון יום טוב: ישנה רפרנטית שיושבת בעיר, מתחזקת את זה, עושה את המכרזים של הספרים.
<שמעון יום טוב: על זה אגב, עלו על המכרזים המפוברקים שהיו, כי מכרז חולון יצא מעט לפני.
<שמעון יום טוב: יש דרך מנחה שמנחה את הנושא.
<שמעון יום טוב: הספרים לא חוזרים מרופטים.
<שמעון יום טוב: יש הוצאות ספרים שמחדשות אותם ומחזירות חזרה לילדים.
<שמעון יום טוב: כלומר, הילד ממשיך לקבל את אותו ספר.
<שמעון יום טוב: יש בקרה שהספר לא משתנה כל שני וחמישי, נכנס ספר לתחילת העבודה בשנה הראשונה שלו, ורק כעבור חמש שנים הוא מוחלף.
<שמעון יום טוב: שלא לדבר שמבחינה כלכלית, בתוך מעגל סגור, הרשות מרוויחה מזה הרבה כסף.
<שמעון יום טוב: אחד הדברים שהרשות עושה, היא מוציאה חוזרים בתחילת השנה, היא גובה את הכסף, לא בתי הספר, בתוך רישום לבתי הספר, דבר שמקל על המשך התכנית של הרשות.
<שמעון יום טוב: משפחות נזקקות ומכורות במעגל הרווחה מקבלות הנחה על הנושא, אין אפשרות לעקוף את התשלום.
<שמעון יום טוב: מי שירצה לעזוב בעתיד את עיריית חולון, יצטרך לשלם את זה עם ריבית והצמדה בדיעבד, אם הוא לא שילם את זה.
<שמעון יום טוב: בקיצור, כופים את העניין הזה על ההורים.
<שמעון יום טוב: אני אתן דוגמה פשוטה שלא חושבים עליה, תלמידי כיתות א' מקבלים בדרך כלל הכול בחוברות.
<שמעון יום טוב: תלמידי כיתות ו' בדרך כלל מסבסדים את זה.
<שמעון יום טוב: תלמיד כיתה א' שמגיע וצריך ללמוד את השפה העברית ולא מצליח ללמוד עם תכנית מסוימת, אם כעבור שלושה חודשים היועצת והמחנכת אומרים להורים שהם בוחרים תכנית אחרת לילדים, הם לוקחים את כל ערימת החוברות ונותנים חוברות חדשה בלי לחייב את ההורים.
<שמעון יום טוב: מדובר בערימת חוברות שעולה די הרבה כסף לכיתות א'.
<שמעון יום טוב: הדברים האלה מצליחים להיספג בתוך המהלך שקיים בעיר.
<שמעון יום טוב: הכסף שמשרד החינוך החליט לתקצב את זה, כרפרנטים שנותנים את זה משנה ראשונה עד שנה רביעית כדי להוביל את הפרויקט הזה, אפשר לתת את זה, כמו שהעירייה אצלנו נותנת את זה, למזכירה שנייה שמנהלת את בית הספר, והיא מובילה את כל הפרויקט הזה בבית הספר מבחינת רכישות, כולל דוחות תקציב שמגיעים בתחילת שנה, אמצע שנה ובסוף שנה לבית הספר.
<שמעון יום טוב: כך שמנהלי בתי הספר יודעים, שאם צריך לרכוש חוברת שהיא לא בתוך סל התקציב הספרי ונשאר תקציב, ניתן לרכוש את הדברים האלה, על מנת להקל על התלמידים.
עמרם מצנע: הערות חשובות שמגיעות מהשטח.
עמרם מצנע: מר הלפרין שומע אותם ואני מקווה שינסו להקל.
עמרם מצנע: אנחנו מקיימים את הדיונים האלה כבר עכשיו כדי שהחוק, אני מקווה, תוך כמה שבועות יקבל את הגושפנקא שלו ואז יש מספיק זמן לעשות את זה מראש.
ניצן הורוביץ: תודה על היוזמה, אני שמח להיות שותף בזה.
ניצן הורוביץ: עלות הספרים, כפי שהורים מספרים לי, היא בעיה היום, זה מגיע גם לפעמים לאלפי שקלים במצטבר, אם יש כמה ילדים במשפחה וצריך לקנות כל שנה ספרים חדשים.
ניצן הורוביץ: אני מצטרף למה שנאמר, זה חוק מצוין.
ניצן הורוביץ: אבל אני חושב שיצטרכו חוליה נוספת מצד משרד החינוך, כדי שלא יצטרכו ספר חדש כל שנה, אלא אפשר יהיה להשתמש בספרים הקודמים, חמש שנים נראה לי סביר ואני מקווה שזה ירוץ מהר.
עמרם מצנע: לפני שנקריא את החוק אני רוצה להגיד את הדברים הבאים.
עמרם מצנע: אני מודה למשרד החינוך שראה את זה עין בעין מלכתחילה ולמשרד האוצר שהעמיד ללא שום בעיה את הכספים המתאימים, כי הכוונה שלנו, בשנה הבאה, היא להחיל את זה על כל בתי הספר בארץ.
עמרם מצנע: נעשתה פעולה מתואמת.
<אייל חסאן: שמי אייל חסאן, אני נציג הנהגת המנהלים הארצי, אני מגיע במקום שרה ישראלי יושבת הראש, שלא יכלה לבוא.
<אייל חסאן: אני מנהל בית ספר באשקלון וחבר הנהגת מנהלי היסודי.
עמרם מצנע: יש עוד מנהלים גברים ביסודי?
<אייל חסאן: בעירי יש עוד מנהל אחד, מתוך 30 מנהלי יסודי.
<אייל חסאן: באתי מהתיכון אבל אני חושב שהיכולת להשפיע על ערכים, כמנהל יסודי, היא יותר משמעותית.
<אייל חסאן: כי בית ספר עם 600,700 תלמידים זה לא כמו 2,000 ו- 3,000 בתיכון.
<אייל חסאן: אתה מכיר כל ילד, עם המשפחה שלו ואפשר להשפיע יותר.
<אייל חסאן: אני מסכים עם הדברים שנאמרו, מבחינת המנהלים, החזון שהציג נציג ההורים מחולון, הכי טוב היה אם הרשויות היו לוקחות את זה על עצמן, כי המנהלים עובדים קשה וכל העיסוק הזה בסוף השנה גוזל משאבים רוחניים ופדגוגיים רבים מהמנהל.
<אייל חסאן: אין שתי מזכירות בבית הספר, אולי ב-10% מבתי הספר, בעירי יש רק בית ספר אחד עם שתי מזכירות.
<אייל חסאן: הלוואי והייתה עוד מזכירה שהייתה יכולה לטפל בזה.
<אייל חסאן: יחד עם זה אני חושב שהחוק מצוין, ההיערכות עכשיו היא נבונה.
<אייל חסאן: שנה שעברה נכנסנו ללחץ והייתי שמח אם המשרד יקבע את זה עד ה-30 במאי, מקסימום 15 ביוני, כי המהלך שניסינו עד הימים האחרונים הוא בעייתי, ומר חיים הלפרין יודע כי הוא נפגש אתנו לא מעט.
<אייל חסאן: אנחנו עסוקים בישיבות פדגוגיות, תעודות, הכנת שנה הבאה ובסוף זה נופל עלינו.
<אייל חסאן: אז אנחנו נשמח אם הפרויקט הזה ייושם, כל הברים פה נכונים ואנחנו מברכים על המהלך.
<אייל חסאן: הייתי מוסיף שורה, לא רק התכנות כלכלית, אולי נסיבות מיוחדות, כי קודם כל צריך לדאוג לבתי הספר.
<אייל חסאן: אין דין עשירון רביעי לעשירון שביעי.
<אייל חסאן: צריך לשלול מההורים את זכות הבחירה, כי הורים, לא ההורים היקרים מחולון, לפעמים עושים מניפולציות ומטרפדים את החוק.
<אייל חסאן: לפעמים 20 חברי ועד הורים משפיעים יותר מ-200 שקטים שרוצים את החוק.
<אייל חסאן: צריך היערכות בזמן ומעבר להיתכנות הכלכלית להתייחס לנושא של העשירונים כי זה יוזיל את הנושא.
<שמעון יום טוב: דבר נוסף שרציתי להעיר, אין התייחסות בפרויקט השאלת ספרים לנושא של ספרים דיגיטאליים.
<שמעון יום טוב: ככל שבתי הספר הופכים לממוחשבים, ויש מספר כותרים שנכנסו לנושא הדיגיטלי, אין לזה שום התייחסות מבחינה תקציבית.
עמרם מצנע: אני ממשיך.
עמרם מצנע: הודיתי למשרד האוצר ולמשרד החינוך.
עמרם מצנע: גם אני חושב שנכון שהרשות תטפל בזה, יש לרשות יכולת לתת רשת ביטחון, אם בית ספר מסוים לא הצליח לגבות מספיק כסף, לפחות לשנה נתונה, הרשות יכולה בהחלט להשתתף.
עמרם מצנע: גם אם ההורים לא החזירו את הספרים הישנים יש עדין אפשרות.
עמרם מצנע: אישית אני חושב שנכון שהרשויות המקומיות תגבינה את הכספים.
עמרם מצנע: יש עדיין רשויות מקומיות שבהם בית הספר גובה גם את תשלומי ההורים, תשלומי החובה ותשלומי הרשות.
עמרם מצנע: אני יכול להגיד לכם שבעיר חזקה כמו חיפה ובעיירה חלשה כמו ירוחם השאלת הספרים עובדת מצוין והתשלומים נעשים על ידי העירייה, לא על ידי בתי הספר.
עמרם מצנע: אנחנו נצטרך לחשוב האם ראוי שזה יהיה חוק או שמשרד החינוך יפעיל את הסמכויות הקיימות לו כי זה באמת בעייתי.
עמרם מצנע: נדמה לי שרוב הרשויות החזקות מקיימות מציאות בה הרשות עצמה גובה את הכספים עם מערכת הגבייה שלה, שהיא יותר טובה ותכליתית ומשחררת בזה את בית הספר מגביית התשלום לספרים, אבל לא בזה אנחנו עוסקים היום.
עמרם מצנע: לגבי ספרים דיגיטליים יש הצעת חוק שלי, ממוחזרת מכנסות קודמות, אנחנו ניכנס לזה בהחלט, לא ירבו הרבה שנים וכל הנושא של השאלת ספרים וקניית ספרים תהפוך להיות שולית.
עמרם מצנע: כל השינוי בחוק שהצענו, כתוצאה מכך שהיו שני חסמים לבתי ספר לעבור לתכנית השאלת הספרים: הייתה נדרשת התערבות אקטיבית של ההורים, היה צריך לקבל אישור של ההורים.
עמרם מצנע: הפכנו את השיטה, שאם יש התנגדות של הורים הם צריכים להתנגד.
עמרם מצנע: אנחנו חושבים שזה יקל.
עמרם מצנע: הדבר השני, לצערי הרב, לחלק לא קטן ממנהלי בתי הספר, לא היה עניין להיכנס לזה.
עמרם מצנע: זה מחייב עבודה מחייב התארגנות, לא היה להם עניין, ההורים לא לחצו כי הם לא תמיד הבחינו בתועלת שיש מהנושא הזה.
עמרם מצנע: גם יושב ראש ועד ההורים של חולון וגם רוני עברו ונימקו את הסיבות למה יש רק יתרונות בתכנית הזו, כמובן אם עושים אותה נכון.
עמרם מצנע: נעבור להקראת החוק.
<מירב ישראלי: בין מה שעבר בקריאה הטרומית להיום, היו דיונים עם משרדי הממשלה השונים.
עמרם מצנע: עשינו הכנה עם משרד החינוך, משרד המשפטים ומשרד האוצר.
<קריאה: אם אפשר לתקן, שזה לא יהיה שר.
<קריאה: אני יודעת שאני שלחתי את הנוסח, אבל שזה לא יהיה שר אלא המנהל הכללי או מי מטעמו.
עמרם מצנע: נתחיל לקרוא ואז נתקן.
<שמעון יום טוב: יש לי דבר אחד להוסיף, שמשרד החינוך השנה חילק כספים ונתן לכל מי שרצה את התכנית ולזכותו ייאמר, רק דבר אחד הוא שכח לעשות, להחתים את כל הנוגעים בדבר להתחייבות על פרויקט השאלת ספרים לפחות לחמש שנים.
<שמעון יום טוב: בית ספר שקיבל 100,000 שקל יכול לקום מחר ולהגיד שהוא לא חייב כלום.
<מירב ישראלי: לפי החוק הזה כבר לא.
<שמעון יום טוב: אם חישקתם את זה פה, אז טוב.
<מירב ישראלי: הצעת חוק השאלת ספרי לימוד (תיקון – חובת השאלת ספרי לימוד), התשע"ד–2013 החלפת סעיף 2.
<מירב ישראלי: בחוק השאלת ספרי לימוד, התשס"א-2000 (להלן-החוק העיקרי), במקום סעיף 2 יבוא: "חובת השאלת ספרי לימוד (א) כל בית ספר יקיים תכנית השאלת ספרי לימוד, בהתאם להוראות חוק זה, זולת אם קבע המנהל הכללי, או מי מטעמו, כי אין התכנות כלכלית לקיום התכנית בבית הספר בשל מיעוט ההורים המעוניינים בו בהתאם לקבוע בסעיף קטן (ב)".
<מיכל חורין: אנחנו מבקשים להכניס "בין היתר" כדי לא להגביל.
<מירב ישראלי: אבל הרעיון היה שזה יהיה רק מהסיבה הזו.
<דורית מורג: אולי יש היתכנות.
<דורית מורג: למרות מיעוט התלמידים, יש תרומות למשל.
עמרם מצנע: "בין היתר" הוא לא לתוספת שיקולים נוספים.
עמרם מצנע: "אין התכנות כלכלית לקיום התכנית בבית הספר, בין היתר בשל מיעוט ההורים".
<מירב ישראלי: "בין היתר בשל מיעוט ההורים המעוניינים בו בהתאם לקבוע בסעיף קטן (ב)".
<שמעון יום טוב: מה המינימום להכנסת בית ספר?
<שמעון יום טוב: עדיין 60% מכלל בית הספר?
<מירב ישראלי: אם יש מקורות חיצוניים למשל, זה יכול להיות גם פחות.
<מירב ישראלי: לכן נקבע מנגנון שהוא על בית ספר ספציפי.
<מירב ישראלי: לא קביעת תקנות של 40%-60%, אלא על בית ספר ספציפי, שהמנכ"ל יראה, שבבית ספר ספציפי כל הדברים, כל המקורות שיש לו לא מאפשרים את קיום התכנית.
<שמעון יום טוב: ניסיתי להכניס את הפרויקט הזה בשנה שעברה והגעתי עד חיים הלפרין, היה לנו 92% משכבה אחת שנכנסה, שכבת ז' ולא היה לנו את שכבת ח' ו-ט'.
<שמעון יום טוב: זה היה מאד קשה משום שלא היה לזה תקנון.
<שמעון יום טוב: צריך להתייחס גם לנושא הזה, אם בית ספר בא ואומר שהוא צומח מכיתות א' ומכניס את זה לאט לאט, איך את מתייחסת לזה?
<שמעון יום טוב: אין לך 60% מכלל בית הספר.
<מירב ישראלי: אלא אם יש מספיק כסף לעשות את זה?
<מירב ישראלי: זו השאלה.
יעקב פרי: למה צריך "בהתאם לסעיף קטן (ב)"?
<מירב ישראלי: את זה אתם הוספתם.
<מירב ישראלי: "בבית ספר שלא נכלל בתכנית השאלת ספרי לימוד", זה דבר שאני כתבתי ואתם מחקתם.
<מירב ישראלי: אני חושבת שצריך להשאיר את זה, כי המטרה, שבכל שנה תהיה בדיקה.
<מירב ישראלי: אם בהתחלה לא הייתה היתכנות כלכלית ועכשיו השתנו ההורים.
עמרם מצנע: למה את צריכה להתחיל עם בית ספר שלא נכלל בתכנית?
<מירב ישראלי: כי אתה כותב: "מנהל בית ספר חייב, לשם קיום הוראות סעיף זה, להודיע" אם הוא בתכנית הוא לא חייב להודיע, רק אם הוא לא בתכנית.
<מיכל חורין: אבל אחר כך כתוב "שבה עומד בית הספר להיכלל בתכנית לראשונה".
<מירב ישראלי: אבל זה אומר, שאת לא יודעת אם הוא ייכלל לראשונה או לא.
<מירב ישראלי: את יודעת את זה רק אחרי שהוא יעשה את ההודעה וההורים יודיעו או לא יודיעו, אז הוא יידע.
<מירב ישראלי: זה לא נכון לנסח את זה כך.
<מירב ישראלי: הכוונה היא שבית ספר שלא נכלל בתכנית, כל שנה למעשה צריך לעשות את הבדיקה מחדש, כי הורים מתחלפים.
עמרם מצנע: הרעיון שמשרד החינוך יפעל עכשיו להכנסת כל בתי הספר.
<מירב ישראלי: אבל אם קובעים בשנה מסוימת שאין היתכנות כלכלית בבית ספר, הבית ספר לא נכנס לזה.
<מירב ישראלי: בשנה שאחרי זה ייתכן שתהיה היתכנות כלכלית ובית הספר ייכנס.
<מירב ישראלי: לכן, כל בית ספר שלא נכנס, כל שנה המנהל צריך לבדוק ולהודיע להורים.
<עמית לוין: צריך להוריד את "הראשונה".
<דורית מורג: עדיין הורים יכולים לסגת.
<דורית מורג: יש בית ספר, שנכללה בו התכנית - - -
עמרם מצנע: ההורים לא יכולים לסגת.
<מירב ישראלי: הכוונה שהחדשים פתאום לא ירצו.
<דורית מורג: החדשים, כמובן.
<מירב ישראלי: סוכם, שברגע שבית הספר נכנס לתכנית, הוא בפנים.
<אייל חסאן: הורים לילדים שעולים לכיתה א' יקבלו מכתב במאי, ברוכים הבאים לבית ספרנו, אתם יודעים שבבית הספר מתקיימת תכנית השאלת ספרים, נא לסור למזכירות ולהפקיד שיק, של 280 ₪ לפקודת הפרויקט.
<אייל חסאן: לא לשאול אותם, אחרת זה יהיה אנדרלמוסיה.
<דורית מורג: אנחנו אומרים שהורה יכול לבחור האם לשלם את אותם דמי השאלת ספרי לימוד, כקבוע בסעיף 6(ד) לבין אם הוא רוצה לקנות ספרים חדשים.
<דורית מורג: זו אפשרות שיש לו לבחירה כל הזמן.
עמרם מצנע: בפירוש לא.
עמרם מצנע: ברגע שבית הספר עובר לתכנית השאלת הספרים, ההורה לא יכול יותר לבחור.
<מירב ישראלי: המשרד גם משקיע את הכסף.
<דורית מורג: צריך לחדד את זה, זה הופך לתשלום חובה.
יעקב פרי: זאת לא הייתה ההסכמה שלנו.
יעקב פרי: אמרנו שזה לא יקרה, הלכה למעשה.
עמרם מצנע: אז עזבו את האמירה הזו, אל תכניסו אותה פה.
עמרם מצנע: אני חושב שזו המשמעות, אחרת אין לזה שום טעם.
עמרם מצנע: המדינה לא תשקיע עכשיו עשרות מיליונים שבשנה הבאה יבואו בכיתה א' ויגידו שלא מצטרפים.
עמרם מצנע: ההיתכנות הכלכלית היא רק כשכל בית ספר בפנים.
יעקב פרי: אם רוצים שזה יהיה תשלום חובה צריך לשנות.
עמרם מצנע: לא כתבנו פה תשלום חובה, אבל זו המשמעות המעשית בסופו של דבר ואגב, זה גם עובד כך.
עמרם מצנע: אותם עשרה ילדים בכיתה מסוימת, שאמרו שהם לא רוצים והם קונים לעצמם והיתר זו תכנית השאלה, זה לא עובד כך.
<דורית מורג: אם רוצים להפוך את זה להשאלת חובה, זה אומר שכל הורה, שיצטרף לראשונה לתכנית, מחויב לשלם, כי הכוונה היא שזה לא ייפול על כתפי המדינה אלא יתבסס מאותם תשלומי הורים.
<קריאה: זה נופל גם על כתפי המדינה.
עמרם מצנע: בהתחלה.
<דורית מורג: אני מתקנת, המדינה משלמת את התשלום הראשוני, וזה כתוב בחוק.
<דורית מורג: חד פעמי.
<קריאה: וכעבור חמש שנים שוב.
<דורית מורג: אם הורים במקום מאד מבוסס החליטו שהם רוצים רק ספרים חדשים לילד הפרטי שלהם.
ניצן הורוביץ: זה לא הרעיון.
ניצן הורוביץ: גם היום, בית הספר מחייב לבוא עם ספרים לבית הספרים, אז חייבים לקנות אותם אבל את לא קוראת לזה תשלום חובה, למרות שחייבים לקנות את הספרים.
ניצן הורוביץ: פה זה תשלום יותר נמוך אבל הספרים מושאלים או משומשים, זה אותו דבר.
<דורית מורג: זה בסדר גמור, ברשותכם אני רק מחדדת.
עמרם מצנע: זה חודד מספיק.
<אייל חסאן: בפועל לא תהיה בעיה.
<אייל חסאן: הורים לילדים בכיתות א' אין להם מה לומר בנושא ספרים, יש להם מה לומר בהרבה דברים אחרים.
<אייל חסאן: אם הם יודעים שבית ספר נכנס לתכנית הם באים ברגל ימין.
<אייל חסאן: גם אם יהיו בודדים לא כדאי לדון בזה.
<אייל חסאן: השטח יוכיח שזה יעבוד בפעימה השנייה.
עמרם מצנע: גם אני חושב כך, לכן לא קבענו שזה תשלום חובה.
<מירב ישראלי: בעיקרון, הורה היה יכול לסגת ואמרנו שעד 40% זה עדיין כלכלי.
<מירב ישראלי: גם בבית ספר שיהיה בו את התכנית, יהיו הורים שלא יהיו בתכנית.
עמרם מצנע: בכל בית ספר תמיד יש הורה אידיאולוג, שלא מוכן לשלם כלום.
<מירב ישראלי: זה לא הופך לתשלום חובה אבל התכנית ממשיכה להתקיים.
<דורית מורג: היא ממשיכה להתקיים ככל שהיא כלכלית.
יעקב פרי: זה לא יהיה כמו תשלומי שיניים.
יעקב פרי: זה יהיה בטבלה של 6(ד), לא כתשלום חובה.
<מירב ישראלי: זה כן יהיה תשלום חובה למי שמשתתף בתכנית.
<דורית מורג: גם תשלומי רשות, ככל שמשתתפים בתכנית, הופכים להיות לחובה.
יעקב פרי: זה פר קבלת השירות.
<אייל חסאן: זה קונה מרצון ורוכש מרצון כהגדרת חוזר מנכ"ל משרד החינוך.
<מירב ישראלי: אז זה יהיה בתשלומי הרשות להורים שמשתתפים בתכנית.
יעקב פרי: ועבורם זה ברור שהם לא יקבלו אם הם לא ישלמו.
עמרם מצנע: אני מבקש להמשיך בהקראה.
עמרם מצנע: אנחנו מגיעים בסוף למציאות שעודף רצון להיות מדויק בכל פרט ופרט הורג את כל התכניות שלנו.
<מירב ישראלי: "(ב) בבית ספר שלא נכלל בתכנית השאלת ספרי לימוד, יהיה בית הספר חייב, לשם קיום הוראות סעיף זה, להודיע להורי התלמידים לפני תחילת שנת הלימודים שבה עומד בית הספר להיכלל בתכנית, על כניסת בית הספר לתכנית.
<מירב ישראלי: הורי תלמיד רשאים להודיע למנהל בית הספר כי הם אינם מעוניינים שהתלמיד ישתתף בתכנית.
<מירב ישראלי: השר" – כאן הורדתם את באישור הועדה.
<מירב ישראלי: זה מקובל?
<עמית לוין: יש את נושא זמן ההודעה.
<אייל חסאן: ולהוסיף את המילה: "בכתב".
<אייל חסאן: זה חשוב למנהלים.
<מירב ישראלי: יש שתי שאלות.
<מירב ישראלי: הורדנו את "באישור הוועדה".
<מירב ישראלי: דבר שני, האם לקבוע את מועד מתן ההודעות בחקיקה עצמה?
עמרם מצנע: להודיע בזמן סביר לפני תחילת שנת הלימודים.
עמרם מצנע: לא הייתי קובע פה זמן.
<שמעון יום טוב: זה חייב להיעשות לפני יוני, כי ביולי חייבים לרכוש ספרים עבור כל התלמידים ולחלק אותם בסוף אוגוסט.
עמרם מצנע: משרד החינוך, אתם מוכנים להכניס מועד, עד סוף מאי?
<חיים הלפרין: תהליך הכניסה של ההורים מבחינת ההודעה והיכולת להיכנס, הרי תמיד יהיו ההורים שיגידו, אם היינו יודעים לא היינו מקשקשים בספר.
<חיים הלפרין: במובן הזה, כשמנהל אומרים שנכנסים השנה לתכנית, זו סוג של הודעה שאומרת שצריך לשמור על הספרים, כי אחרת נגיע לסוף השנה ולא יהיו ספרים.
<חיים הלפרין: זה מבחינת ההודעה טרם ההצטרפות.
<חיים הלפרין: התהליך עצמו הוא תהליך יותר מאוחר שמתחיל במרץ, אפריל, מאי.
עמרם מצנע: לגבי החוק, האם נכון לכתוב שמנהל בית הספר חייב, לשם קיום הוראות חוק זה, להודיע להורי התלמידים לכל המאוחר עד חודש מאי.
<דורית מורג: אולי נקבע את זה באותם כללים שייקבעו, כי לא קיימנו דיון לגבי המועד.
<מירב ישראלי: אפשר להשאיר את זה לשנייה שלישית.
עמרם מצנע: נגיד "בזמן סביר" ואתם תכניסו את זה בתקנות.
<אייל חסאן: אנחנו, המנהלים, מעדיפים שזה יהיה תאריך מוקדם, זה יקל עלינו.
עמרם מצנע: הם יכניסו בתקנות.
<מירב ישראלי: הורי תלמיד רשאים להודיע למנהל בית הספר כי הם אינם מעוניינים שהתלמיד ישתתף בתכנית".
<מיכל חורין: האם לא צריך להכניס משפט שמחליף את 2 הישן (ג), שבתכנית השאלת ספרי לימוד כן ישתתפו, כאן זה רק מי שלא ישתתף.
<מיכל חורין: השאלה אם 2(ג) שהורדנו לא חסר?
<מירב ישראלי: זה ברור.
<דורית מורג: אם אנחנו מורידים את זה היום, כביכול הורדנו משהו שהיה מבוסס על התכנית, לא נכון להשאיר את זה.
<דורית מורג: האם לא נכון להשאיר לפחות את אותו סעיף 2(ג) לומר "אכן ישתתפו" כדי שלא יבואו הורים ויגידו, אמנם אנחנו לא רוצים לשלם, אבל יש לנו זכות להיכלל בתכנית.
<מירב ישראלי: אפשר להשאיר את זה.
<מירב ישראלי: אני מבינה את זה שאתם לא רוצים שיהיו טרמפיסטים.
<אייל חסאן: אפשר להוסיף אחרי המילה להודיע את המילה "בכתב"?
<אייל חסאן: שלא יהיה בעל-פה.
<אייל חסאן: כדי לזרז את התכנית קבלנו גם מיילים, גם אס.
<אייל חסאן: אמ.
<אייל חסאן: אסים וגם מכתבים כדי להגיע ל-60%.
<אייל חסאן: הורה שלא רוצה חייב להודיע או במייל או בכתב.
עמרם מצנע: לא צריך להכניס את זה בחוק.
<מירב ישראלי: אופן מתן ההודעות הוא בתקנות.
<מירב ישראלי: בשלב זה אנחנו משאירים את (ג).
<מירב ישראלי: "תיקון סעיף 3 – בסעיף 3 לחוק העיקרי, במקום סעיף קטן (א) יבוא: השר יעמיד לרשותו של כל בית ספר העומד להיכלל לראשונה בתכנית השאלת ספרי לימוד מתקציב משרדו, סכום חד פעמי שיסייע ברכישה הראשונית של ספרי הלימוד".
<מירב ישראלי: אנחנו לא משנים את המהות, רק את הניסוח בעקבות החובה של הכניסה לתכנית.
<אייל חסאן: את לא רוצה לחזור למנכ"ל כמו שדברנו קודם, במקום השר?
<מיכל חורין: זה כסף.
<מירב ישראלי: לא שינינו את המהות של החוק המקורי.
<מירב ישראלי: "ביטול סעיף 5א סעיף 5א לחוק העיקרי – בטל.
<מירב ישראלי: סעיף 5א היה רלוונטי כשהתכנית הייתה וולונטרית, כי זה כשיש יותר מידי בתי ספר שרוצים להיכנס לתכנית, המנכ"ל יכול להכריע מי ייכנס, זה מיותר ואנחנו מורידים את זה.
<מירב ישראלי: "תחילה תחילתו של חוק זה בתחילת שנת הלימודים התשע"ה".
<מירב ישראלי: הוראת מעבר בית ספר, שביום תחילתו של חוק זה, הייתה נהוגה בו תכנית השאלת ספרי לימוד, יראוהו כמי שנכלל בתכנית השאלת ספרי לימוד לפי הוראות סעיף 2 לחוק העיקרי, כנוסחו בסעיף 1 לחוק זה, בית ספר כאמור לא יהיה זכאי לתקציב לפי 3(א)".
<מירב ישראלי: זה גם היה בחוק הקודם.
<מירב ישראלי: "החלה בהדרגה חוק זה יוחל בהדרגה החל בשנת הלימודים התשע"ה על בתי ספר לפי קביעת השר, ובלבד שהחלתו תושלם לא יאוחר מתחילת שנת הלימודים התשע"ט".
<מירב ישראלי: הבעיה היא לא תקציבית, כמו העניין של הערכות.
עמרם מצנע: למה למשוך את זה עד שנת תשע"ט?
<רוני ליפשיץ: זה מתכון להתמסמסות.
עמרם מצנע: הרי יש תקציב לכל בתי הספר.
<מירב ישראלי: אמרו לנו שהבעיה היא לא תקציבית אלא בעיה של היערכות.
<חיים הלפרין: הבעיה של מוטיבציה ויכולות של בית ספר להתארגן ולעשות את זה.
<חיים הלפרין: אז להגיד שכולם בשנה הבאה, זה לא ריאלי.
עמרם מצנע: אני מבין למה לא בשנה אחת, אבל למה שנתיים?
<חיים הלפרין: אם נצליח, זה יהיה נפלא.
עמרם מצנע: זה גם שוט לבתי הספר, התכנית תיגמר בעוד שנתיים.
<חיים הלפרין: אפשר גם לחשוב הפוך.
עמרם מצנע: אני לא מבין למה למשוך את זה.
עמרם מצנע: אני מבין למה לא בשנה אחת, למרות שלדעתי זה אפשרי.
עמרם מצנע: תורידו פה שנתיים, תשע"ז.
<שמעון יום טוב: יש בתי ספר שעושים את זה בצמיחה וזה ייקח להם בטוח מעל שנתיים להכניס תכנית כזו.
עמרם מצנע: אז להוריד את כל הסעיף הזה.
עמרם מצנע: בתנאי שהחלתו תושלם תוך שלוש שנים.
<עמית לוין: בסדר.
<שמעון יום טוב: אני חייב לציין משהו על נושא שאני מבין שיש לגביו חילוקי דעות, בית ספר בצמיחה זה אולי לא כלכלי לשנה הראשונה, אבל בשנים שאחרי זה התכנית כלכלית.
עמרם מצנע: מה זה בית ספר בצמיחה?
<שמעון יום טוב: שמתחיל משכבה מסוימת כמו א', ב' ומחליט שבשנה השנייה הוא מכניס את ג' ד'.